Source: https://webpravo.eu/clanky/zmluva-o-pozicke-a-podobna-a-predsa-odlisna
Timestamp: 2019-05-23 03:31:05+00:00

Document:
Zmluva o pôžičke a podobná a predsa odlišná – Webpravo
Home » Články » Zmluva o pôžičke a podobná a predsa odlišná
Náležitosti zmluvy o pôžičke sú okrem označenia zmluvných strán
Dohoda o prenechaní veci určenej podľa druhu
Povinnosť vrátiť vec rovnakého duhu
Určení času vrátenia
Ide o reálny kontrakt to znamená, že zmluva vznikne až reálnym odovzdaním druhovo určenej veci. Je potrebné si uvedomiť, že zmluvou o pôžičke prechádza vlastnícke právo k požičanej veci na dlžníka. Preto je potrebné , aby veriteľ mal vlastnícke právo k požičanej druhovo určenej veci. Pojem vec je definovaný v § 119 Občianskeho zákonníka zákon č. 40/1964 S.b.. Ak by bol dlžník povinný vrátiť tú istú vec išlo by o zmluvu výpožičke § 659 OZ , ak by mal povinnosť vrátiť inú konkrétnu vec šlo by o zmluvu zámennú § 611.
V tejto súvislosti je potrebné upozorniť, že vecou druhovo určenou je právo rozumie aj peniaze teda obeživo. Samozrejme na prekážku nie je ani poskytnutie finančných prostriedkov bezhotovostne. Najčastejším predmetom zmluvy o pôžičke sú práve peňažné prostriedky.
Zmluva nevyžaduje písomnú formu
V tejto súvislosti je však potrebné upozorniť, že zmluvu o pôžičke je potrebné odlíšiť od zmluvy o úvere upravenú v § 497-507 Obchodného zákonníka tak od zmluvy o spotrebiteľskom úvere v zmysle zákona č. 129/2010 Z.z.
Na prvý pohľad to môže mätúco veď laicky povedané, keď mi požičiaš peniaze je jedno ako to nazveme. Nie je to celkom tak. Práve nedostatočne informovaní ľudia sa dostávajú do problémov, pretože predpokladajú existenciu určitých skutočností ako samozrejmosť čo nie je vždy tak ani v mimoprávnej oblasti . Aj dúhu po daždi vidíte zďaleka a našli už jej začiatok ?
V čom je je teda rozdiel medzi zmluvou o pôžičke , zmluvou o úvere a zmluvou o spotrebiteľskom úvere.
Predovšetkým je zásadný rozdiel medzi ekonomickým účelom jednotlivých zmlúv. Zatiaľ čo zmluva o pôžičke predpokladá svojou jednoduchou konštrukciou skôr jednorázovosť a príležitostné použitie medzi fyzickými osobami zmluva o úvere a spotrebiteľskom úvere už minimálne na jednej strane predpokladá podnikateľa a profesionála, ktorý koná v rámci svojej podnikateľskej činnosti. .
Zmluva o úvere – jej predmetom je vždy poskytnutie finančných prostriedkov .
Zmluva o pôžičke je zmluvou o prenechaní druhovo určenej veci ( čo je širší pojem ako finančné prostriedky )
Zmluva o pôžičke je zmluvou reálnou – inými slovami bez odovzdania predmetu zmluvy nevznikne
Zmluva o úvere je konsezuálnou zmluvou – inými slovami najprv uzavrieme zmluvu, že Vám poskytnem finančné prostriedky až potom ich budete čerpať
Pri zmluve o pôžičke je možné dohodnúť úroky ( ale nie je to povinná náležitosť zmluvy )
Pri zmluve o úvere je úrok pojmovým znakom zmluvy. Bezúročný úver nejestvuje.
Za poskytnutie úveru je možné je možné žiadať poplatok.
Zmluva o pôžičke s týmto nepočíta
Zmluva o úvere obsahuje pravidelné náležitosti zmluvy ako úverový limit, účelovú viazanosť úveru, zabezpečenie záväzku z úveru napríklad zmluvnú pokutu.
Zmluva o úvere je absolútnym obchodom – inými slovami použije sa na ňu vždy právna úprava Obchodného zákonníka .
Zmluva o pôžičke je upravená v Občianskom zákonníku.
Zákon o spotrebiteľskom úveru úzko súvisí s úpravou práv spotrebiteľa. To znamená, že spotrebiteľský úver vždy uzatvára zmluvná strana, ktorej poskytovanie úverov vyplýva z predmetu činnosti a na strane druhej vystupuje spotrebiteľ. teda fyzická osoba, ktorá pri uzatváraní a plnení spotrebiteľskej zmluvy nekoná v rámci predmetu svojej obchodnej činnosti alebo inej podnikateľskej činnosti.
Zmluva o spotrebiteľskom úvere upravená zákonom č. 129/2010 Z.z. upravuje striktné informačné povinnosti, ktoré musia byť splnené voči spotrebiteľovi za účelom jeho ochrany pred profesionálnym obchodníkom. Umožňuje za určitých okolností odstúpiť od zmluvy, splatiť predčasne úver. Sleduje sa nielen výška úroku , ale i výška poplatkov. V určitých prípadoch sa takýto úver považuje za bezúročný a bez poplatkov.
V súvislosti s týmto článkom Vám odporúčam tiež článok uznanie dlhu ( záväzku ) jeho druhú časť spolu so vzorom uznania dlhu . Tu upozorňujem na určité odlišnosti právnej úpravy
Previous Zmluva o pôžičke § 659 Občianskeho zákonníka
Next Zmluva o dielo § 631 Občianskeho zákonníka

References: § 119
 § 659
 § 611
 § 497
 § 659
 § 631